(Retsakter vedtaget i henhold til afsnit V i traktaten om Den Europæiske Union) 
RÅDETS FÆLLES AKTION 2006/1002/FUSP 
af 21. december 2006 
om ændring af fælles aktion 2001/554/FUSP  
om oprettelse af Den Europæiske Unions Institut for Sikkerhedsstudier 
RÅDET FOR DEN EUROPÆISKE UNION HAR - 
under henvisning til traktaten om Den Europæiske Union, særlig artikel 14, og 
ud fra følgende betragtninger: L 409/182 DA Den Europæiske Unions Tidende 30.12.2006
(1) Rådet vedtog den 20. juli 2001 fælles aktion 2001/554/FUSP om oprettelse af Den 
Europæiske Unions Institut for Sikkerhedsstudier1. 
(2) I henhold til artikel 19 i nævnte fælles aktion forelagde generalsekretæren/den højtstående repræsentant den 28. juli 2006 en rapport om den fælles aktions gennemførelse med 
henblik på en eventuel revision. 
(3) Den Udenrigs- og Sikkerhedspolitiske Komité (PSC), der fører politisk tilsyn med instituttets aktiviteter, noterede sig den 22. september 2006 denne rapport og anbefalede Rådet at ændre den fælles aktion på en række punkter i lyset af rapporten. 
(4) Fælles aktion 2001/554/FUSP bør derfor ændres − 
VEDTAGET FØLGENDE FÆLLES AKTION: 
                                                
 
1 EFT L 200 af 25.7.2001, s. 1. 30.12.2006 DA Den Europæiske Unions Tidende L 409/183
Artikel 1 
I fælles aktion 2001/554/FUSP foretages følgende ændringer: 
1) Artikel 2 affattes således: 
"Artikel 2 Opgaver 
Instituttet skal bidrage til udviklingen af FUSP, især ESFP, i overensstemmelse med den 
europæiske sikkerhedsstrategi. Med henblik herpå skal det udføre akademisk forskning og politikanalyse, arrangere seminarer og gennemføre informations- og kommunikations-
aktiviteter på dette område. Instituttets arbejde skal blandt andet bidrage til den 
transatlantiske dialog. Det skal inddrage et net for udvekslinger med andre 
forskningsinstitutter og tænketanke både inden for og uden for Den Europæiske Union. 
Instituttets resultater videreformidles til den bredest mulige kreds, bortset fra klassificerede 
oplysninger, der er underlagt Rådets sikkerhedsforskrifter som fastlagt i afgørelse 
2001/264/EF*. 
_______________ 
* EFT L 101 af 11.4.2001, s. 1. Senest ændret ved afgørelse 2005/952/EF (EUT L 346 
af 29.12.2005, s. 18)." 
2) Artikel 5, stk. 5, affattes således: 
"5. Bestyrelsens afgørelser træffes af medlemsstaternes repræsentanter ved afstemning 
med kvalificeret flertal, idet stemmerne tillægges den vægt, der er fastsat i artikel 23, 
stk. 2, tredje afsnit, i traktaten, jf. dog artikel 12, stk. 2, i denne fælles aktion. 
Bestyrelsen vedtager selv sin forretningsorden." L 409/184 DA Den Europæiske Unions Tidende 30.12.2006
3) I artikel 6 indsættes følgende som stk. 3a: 
"3a. Hvis bestyrelsen, efter at medlemsstaternes repræsentanter med enstemmighed har 
vedtaget det årlige budget, under hensyntagen til de finansielle følger træffer 
afgørelse om det, kan direktøren bistås af en vicedirektør, navnlig i udførelsen af 
instituttets opgaver i overensstemmelse med artikel 2. 
 
Direktøren udpeger vicedirektøren med bestyrelsens godkendelse. Vicedirektøren udpeges for en periode på tre år med mulighed for forlængelse én gang for en periode 
på tre år."  
4) Artikel 7 affattes således: 
"Artikel 7 
Personale 
1. Instituttets personale, der består af forskere og administrativt personale, har status af 
kontraktansatte medarbejdere og rekrutteres blandt medlemsstaternes statsborgere. 
2. Instituttets forskere og vicedirektøren rekrutteres på grundlag af fortjeneste og 
akademisk ekspertise inden for FUSP og navnlig inden for ESFP ved retfærdige og 
gennemsigtige udvælgelsesprocedurer." 30.12.2006 DA Den Europæiske Unions Tidende L 409/185
5) Artikel 10 affattes således: 
"Artikel 10 
Arbejdsprogram 
1. Direktøren udarbejder senest den 30. september hvert år et udkast til et 
arbejdsprogram for det følgende år, der ledsages af vejledende langsigtede 
perspektiver for de følgende år, og forelægger det for bestyrelsen. 
2. Bestyrelsen godkender det årlige arbejdsprogram senest den 30. november hvert år." 
6) Artikel 11, stk. 3, affattes således: 
"3. Instituttets indtægter består af bidrag fra medlemsstaterne i forhold til 
fordelingsnøglen for bruttonationalindkomsten (BNI). Med direktørens samtykke kan yderligere bidrag modtages fra individuelle medlemsstater eller fra andre kilder med 
henblik på bestemte aktiviteter." 
7) Artikel 12 affattes således: 
"Artikel 12 
Budgetprocedure 
1. Direktøren forelægger senest den 30. september hvert år bestyrelsen et årligt forslag 
til budget for instituttet med angivelse af driftsudgifter, aktionsudgifter og forventede 
indtægter for det følgende regnskabsår. L 409/186 DA Den Europæiske Unions Tidende 30.12.2006
2. Bestyrelsen godkender instituttets årlige budget med enstemmighed blandt 
medlemsstaternes repræsentanter senest den 30. november hvert år.  
3. I tilfælde af uundgåelige, helt usædvanlige eller uforudsete omstændigheder kan 
direktøren forelægge bestyrelsen et forslag til ændringsbudget. Under behørig 
hensyntagen til sagens hastende karakter godkender bestyrelsen ændringsbudgettet 
med enstemmighed blandt medlemsstaternes repræsentanter." 
8) Artikel 17 affattes således: 
"Artikel 17 
Udstationering 
1. Efter aftale med direktøren kan gæsteforskere i begrænsede perioder udstationeres 
ved instituttet af medlemsstater og tredjelande for at deltage i instituttets aktiviteter i 
overensstemmelse med artikel 2. 
2. Efter aftale med direktøren kan eksperter fra medlemsstaterne og tjenestemænd fra 
EU's institutioner eller agenturer i en bestemt periode udstationeres ved instituttet til 
stillinger inden for instituttets organisationsstruktur og/eller til bestemte opgaver og 
projekter. 
3. Medlemmer af personalet kan i en bestemt periode i tjenestens interesse 
udstationeres til en stilling uden for instituttet i overensstemmelse med instituttets 
personalevedtægter. 30.12.2006 DA Den Europæiske Unions Tidende L 409/187
4. Bestemmelserne om udstationering vedtages af bestyrelsen på forslag af direktøren." 
9) Følgende artikel indsættes: 
"Artikel 18a 
Kommissionens tilknytning 
Kommissionen knyttes tæt til instituttets arbejde. Instituttet fastlægger efter behov 
arbejdsforbindelser med Kommissionen med henblik på at udveksle ekspertise og 
rådgivning på områder af gensidig interesse." 
10) Artikel 19 affattes således: 
"Artikel 19 
Rapportering 
Generalsekretæren/den højtstående repræsentant forelægger senest den 31. juli 2011 Rådet 
en rapport om, hvordan instituttet fungerer, om nødvendigt med passende anbefalinger 
med henblik på dets videre udvikling." 
11) Artikel 20, stk. 1, 2, 4, og 5, udgår. L 409/188 DA Den Europæiske Unions Tidende 30.12.2006
Artikel 2 
Denne fælles aktion træder i kraft på dagen for vedtagelsen. 
Artikel 3 
Denne fælles aktion offentliggøres i Den Europæiske Unions Tidende. 
Udfærdiget i Bruxelles, den 21. december 2006. 
 På Rådets vegne 
 J. KORKEAOJA 
 Formand 
______ 30.12.2006 DA Den Europæiske Unions Tidende L 409/189